Proiect

**PARLAMENTUL REPUBLICII MOLDOVA**

**LEGE**

**pentru modificarea și completarea Legii apiculturii**

**nr. 70-XVI din 30.03.2006**

Parlamentul adoptă prezenta lege organică.

**Art. I** – Legea apiculturii nr. 70-XVI din 30.03.2006 se modifică și se completează după cum urmează:

1. În tot textul Legii, sintagma „Agenţia Sanitar - Veterinară şi pentru Siguranţa Produselor de Origine Animală” se va substitui cu sintagma „Agenția Națională pentru Siguranța Alimentelor” la formele gramaticale necesare.
2. Articolul 6:

lit.f) se exclude;

la lit.g) după sintagma „asociaţii ale apicultorilor” se completează cu textul „în conformitate cu prevederile Legii nr. 837 din 17 mai 1996 cu privire la asociațiile obștești”.

1. Articolul 7, la litera j), sintagma „bază de licenţă” se substituie cu textul „baza atestatului de stat, eliberat de Ministerul Agriculturii şi Industriei Alimentare”.
2. Articolul 8, alin.(3), după sintagma „intravilanul localităţii” se completează cu textul „precum și numărul de familii de albine amplasate la pastoral, acordînd prioritate apicultorilor locali”.
3. Articolul 11:

la alin.(1), sintagma „Asociaţia Naţională a Apicultorilor” se substituie cu sintagma „ asociaţiile de apicultori”, iar după sintagma „iar la nivel local - de către” se completează cu textul „subdiviziunile teritoriale ale Agenției Naționale pentru Siguranța Alimentelor”;

alin.(3) va avea următorul cuprins „Controlul de stat în apicultură se efectuează conform prevederilor Legii nr.50 din 28 martie 2013 cu privire la controalele oficiale pentru verificarea conformităţii cu legislaţia privind hrana pentru animale şi produsele alimentare şi cu normele de sănătate şi de bunăstare a animalelor, în baza unui plan multianual integrat.”;

alin.(4) și alin.(5) se exclud.

1. Articolul 13, alin.(6), sintagma „la timp” se substituie cu sintagma „cel tîrziu a doua zi din ziua somării”.
2. Articolul 14:

la alin.(1), sintagma „legislaţiei în vigoare” se substituie cu sintagma „Legii nr.221-XVI din 19 octombrie 2007 privind activitatea sanitar-veterinară”.

la alin.(3), textul „pot antrena specialişti veterinari care dispun de licenţă pentru genul de activitate în veterinărie” se substituie cu textul „vor aplica tratamente prescrise de către medicul veterinar de liberă practică contractat conform Legii nr.221-XVI din 19 octombrie 2007 privind activitatea sanitar-veterinară. Medicul veterinar de liberă practică contractat, va înscrie în paşaportul stupinei toate acţiunile (lucrările) de profilaxie şi combatere a maladiilor la albine”;

la alin.(4), sintagma „eliberat de Agenţia Sanitar-Veterinară şi pentru Siguranţa Produselor de Origine Animală” se substituie cu sintagma „al mătcii de albine”.

1. Articolul 15, alin.(3) se exclude.
2. Capitolul V „Asociațiile apicultorilor” se exclude.

**Art. II** – Prezenta Lege întră în vigoare la 6 luni de la data publicării în Monitorul Oficial al Republicii Moldova.

PREŞEDINTELE  PARLAMENTULUI